Comitetul Unității și Progresului (CUP) a fost partidul de guvernare în perioada războiului. În perioada 1919 – 1920 au fost organizate o serie de curți marțiale care au judecat pe principalii lideri ai CUP și pe unii dintre comandanții militari pentru capete de acuzare precum încălcarea constituției, speculă în timp de război și masacrarea armenilor și grecilor. Procesele desfășurate în curțile marțiale otomane au fost folosite pentru scopuri politice clare, Uniunea Liberală reușind să elimine definitiv de pe scena politică rivalul său, CUP.